**Gospodična in Trdinov vrh**

**Sobota, 15. 2. 2025**

Dragi planinec/planinka!

V soboto se bomo odpravili na planinski izlet na Trdinov vrh. S 1178 metri je najvišji vrh pogorja Gorjancev, na meji s Hrvaško. Najprej se bomo povzpeli do Planinskega doma na Gospodični, kje je izvir vode, s katerim je povezana tudi legenda. Legendo izveš na izletu.

**Zahtevnost ture**: Primerno za otroke od 1. do 9. razreda. Do Gospodične je vzpona 1 ura in 15 minut, vzpon na Trdinov vrh za malo bolj kondicijsko pripravljene, nam bo vzel še dodatno eno uro.

**Oprema**: Obvezna oprema so PLANINSKI/POHODNI ČEVLJI, kapa in rokavice, pelerina. Pomembno je, da se oblečeš VREMENSKIM RAZMERAM in temperaturam primerno. V nahrbtnik dodaj rezervna oblačila (majico, nogavice), da se zgoraj preoblečete - vse naj bo v posebni vreči. Prav tako malico in pijačo ter kakšno čokolado za energijo. Na koči na Gospodični bo možno kupiti kakšno malenkost.

***Zbirno mesto:*** Zbrali se bomo na avtobusni postaji pred osnovno šolo na Izlakah ob 6.30, osnovnošolce iz Zagorja pa pobiramo na avtobusni postaji pred pošto ob 6.45.

***Prihod:*** Prihod domov bo okrog 17.00 ure.

**Strošek izleta:** Stroškov izleta je **15 evrov,** ki ga poravnaš ob prijavi, mentorici na šoli.

**Informacije:** Če te zanima še kaj o izletu, me lahko pokličeš na številko 030 646 404 (Jan Celestina) ali pa vprašaj svojo mentorico na šoli.

V primeru dežja izlet odpade, odpoved bo javljena v petek v šoli.

Prijavnico oddaj najkasneje do **torka, 11. 2. 2025,** mentorici na šoli. Pogoj za prijavo je plačana članarina PZS za tekoče leto, članarino poravnate pri mentorici na šoli. Prijava na izlet bo mogoča, do zasedbe mest na avtobusu.

PRIJAVNICA

Prijavljam se na pohod na Gospodično in Trdinov vrh, 15. 2. 2025.

Ime in priimek planinca/planinke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred: \_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek, telefonska številka staršev: \_\_\_\_\_\_\_\_\_\_\_\_\_\_\_\_\_\_\_\_\_\_\_

S podpisom jamčimo za pravilnost napisanih podatkov in pravočasno poravnavo finančnih obveznosti. Napisane podatke bo PD Zagorje uporabljalo skladno z Zakonom o varovanju osebnih podatkov. Za veljavno šteje tista prijava, kjer je ob prijavnici tudi plačilo. S podpisom se dovoljuje, da lahko PD Zagorje, mojega otroka prevaža s kombijem ali avtobusom za lažji dostop do kraja izvajanja, prav tako se dovoli fotografiranje mojega otroka za promocijske namene PD Zagorje (spletna stran društva, Facebook stran društva in javni predstavitvi dejavnosti).